पीड़ितों से बोले डॉक्टर- अंधविश्वास से रहें दूर
स्वाध्याय केंद्र में रविवार को निशुल्क मिर्गी रोग जांच शिविर आयोजन किया गया। शिविर में 30 गांव से 250 लोग इलाज कराने पहुंचे थे। सभी को इलाज के साथ दवा लेकर मिर्गी से संबंधित जानकारी दी गई।
शिविर में पहुंचे लोगों को समझाते हुए डॉक्टरों ने कहा कि सड़क या तालाब पर अचानक चक्कर आकर कोई गिर जाता है, तो लोग उसे मिर्गी का मरीज मानकर जूता या प्याज सुंघाते हैं। इसे डॉक्टरों ने लोगों की गलत धारणा (अंधविश्वास) कहा। डाक्टरों ने कहा कि कि जूता और प्याज सुंघाने का मरीज पर कोई असर नहीं होता है। दौरा पड़ने पर मरीज के मुंह के सामने कुछ भी नहीं रखना चाहिए। मनोरोग विशेषज्ञ डॉ. कमलाकांत भोई ने बताया कि मिर्गी का इलाज संभव है। निर्धारित समय पर दवा लेने से यह बीमारी कुछ ही समय में दूर होता जाता है। लोगों में एक धारणा यह भी है कि शादी होने के बाद मिर्गी ठीक हो जाता है।
यह बिल्कुल गलत है। ऐसे मरीजों को डाक्टरों की सलाह लेकर ही विवाह की अनुमति लेना चाहिए। डॉ. भोई ने कहा कि जिले में तेजी से अनिद्रा और माईग्रेन से उत्पन्न होने वाली इस बीमारी का प्रकोप बढ़ा हुआ है। सहज ही अंदाजा लगाया जा सकता है कि 30 गांवों में 250 मरीज चेकअप कराने पहुंचे, उसमें भी शत-प्रतिशत लोग मरीज निकले।
महासमुंद. मरीजों का जांच करते हुए चिकित्सक।
शिविर
hin_Deva hin_Deva hin_Deva hin_Deva hin_Deva npi_Deva